ນາຍົກຍີ່ປຸ່ນ ສະແດງ ຄວາມເປັນຫ່ວງ ຢ່າງຍິ່ງ ຕໍ່ລາຍງານ ການສອດແນມ ຂອງ ສຫລ
ນາຍົກລັດຖະມົນຕີ Abe ຍັງ​ໄດ້​ຮຽກຮ້ອງ​ໃຫ້ ທຳ​ການ​ສືບສວນສອບ​ສວນ ​ໃນກໍລະນີ​ດັ່ງກ່າວ ໃນລະຫວ່າງ ການສົນທະນາກັນທາງໂທລະສັບ ກັບທ່ານ Joe Biden.
ນາຍົກລັດຖະມົນຕີ ຍີ່ປຸ່ນ ທ່ານ Shinzo Abe ໄດ້ສະແດງ ຕໍ່ຂໍ້ກ່າວຫາ ທີ່ວ່າສະຫະລັດ ໄດ້ສອດແນມເບິ່ງ ບັນດາເຈົ້າໜ້າທີ່ອະວຸໂສ ແລະ ນັກທຸລະກິດ ຂອງຍີ່ປຸນ ນາຍົກລັດຖະມົນຕີ Abe ຍັງໄດ້ຮຽກຮ້ອງໃຫ້ ທຳການສືບສວນ ສອບສວນ ໃນກໍລະນີດັ່ງກ່າວ ລະຫວ່າງການສົນທະນາທາງ ໂທລະສັບ ກັບຮອງປະທານາທິບໍດີສະຫະລັດ ທ່ານ Joe Biden ອີງຕາມຫົວໜ້າໂຄສົກລັດຖະບານ ຍີ່ປຸ່ນ ທ່ານ Yoshihide Suga ທ່ານ Suga ໄດ້ອ້າງເຖິງຄຳເວົ້າຂອງທ່ານ Abe ທີ່ບອກໃຫ້ທ່ານ Biden ວ່າ ທ່ານ Suga ກ່າວວ່າ ທ່ານ Biden ໄດ້ຂໍອະໄພໂທດ ສຳຫລັບເລື້ອງ ດັ່ງກ່າວ ໂດຍໃຫ້ຂໍ້ ສັງເກດວ່າ  ທ່ານ Suga ບໍ່ໄດ້ກ່າວວ່າ ທ່ານ Biden ໄດ້ໃຫ້ການຢືນຢັນ ກ່ຽວກັບ ການສອດແນມນັ້ນ ຫຼືບໍ່ ເມື່ອອາທິດແລ້ວນີ້ ອົງການ WikiLeaks ໄດ້ນຳອອກເຜີຍແຜ່ເອກະສານ ທີ່ຕົນກ່າວວ່າ ສະແດງໃຫ້ເຫັນ ເຖິງການສອດແນມຂອງສະຫະລັດ ເບິ່ງ 35 ບໍລິສັດ ບັນດາກະຊວງ ຂອງລັດຖະບານ ແລະ ສ່ວນບຸກຄົນ ໃນຍີ່ປຸ່ນ ອົງການ WikiLeaks ກ່າວວ່າ ການສະກັດເອົາຂໍ້ມູນ ທີ່ຕົນຈັບໄດ້ ແມ່ນພົວພັນກັບເລື້ອງ ຕ່າງໆເຊັ່ນ ຄວາມສຳພັນລະຫວ່າງ ສະຫະລັດ ກັບຍີ່ປຸ່ນ ການເຈລະຈາດ້ານການຄ້າ ແລະ ແຜນຍຸດທະສາດ ກ່ຽວກັບການປ່ຽນແປງດ້ານດິນຟ້າອາກາດ ອົງການ WikiLeaks ກ່າວວ່າ ການສອດແນມ ແມ່ນເລີ້ມມາ ແຕ່ປີ 2006 ຊຶ່ງເປັນການເຂົ້າ ຮັບຕຳແໜ່ງໃນສະໄໝທຳອິດຂອງທ່ານ Abe ໃນຖະແຫຼງການສະບັບນຶ່ງ ທີ່ອອກໃນແລງວັນອັງຄານວານນີ້ ທຳນຽບຂາວກ່າວວ່າ ທ່ານ Biden ໄດ້ໃຊ້ການໂອ້ລົມ ທາງໂທລະສັບ ຂອງທ່ານກັບທ່ານ Abe ເພື່ອຢືນຢັນອີກຄັ້ງນຶ່ງ ເຖິງຄວາມໝາຍໝັ້ນ ຢ່າງແຂງຂັນຂອງສະຫະລັດ ຕໍ່ການເປັນພັນທະມິດ ລະຫວ່າງ ສະຫະລັດ ກັບ ຍີ່ປຸ່ນ ແລະ ຂອບໃຈນາຍົກລັດຖະມົນຕີ Abe ໃນການເປັນພາຄີທີ່ໝັ້ນ ຄົງຂອງທ່ານ